As die kans hom voordoen.. | Perdebytjie se nes
Junie 22, 2015 perdebytjie	43 Kommentaar
Ons het verlede naweek gekamp in Balule in die Krugerwildtuin.Dit was ‘n heerlike familie- en vriendebyeenkoms en daar is woes vleis gebraai en gekuier.
Natuurlik is daar wild ook gekyk..dis die hoofdoel van so ‘n besoek.Sondagmiddag,’n halfuur voor sluitingstyd,oppad kamp toe,speel daar ‘n drama voor ons af.Dit het so onverwags gebeur,dat ek dit nou nog nie kan glo nie.
‘n Luiperdwyfie kom ewe oop en bloot van vooraf in die pad afgestap,..spring op ‘n klipstruktuur langs die pad en staar stip…
Op hierdie stadium is ons besig om agteruit te ry,omte sien wat sy gaan doen.
Sy spring af en begin bekruip.
Alles gebeur so vinnig..daar is nie tyd om ‘n foto te neem nie! Sy gryp ‘n rooibok en breek dadelik die ongelukkige dier se nek.Onmiddellik begin sy dit sleep.
Die troppie rooibokke, waaruit sy haar prooi gekies het, storm agter haar aan en blaas en raas verwoed.Hulle maak ‘n vreeslike lawaai.Dis adrenalien in die hoogste rat!
Sy sleep doelgerig die bok na die naaste boom en spring daar in met haar buit.Ook nie ‘n sekonde te vroeg nie,want drie honger hienas verskyn vanuit die niet en probeer die buit raakspring!
Ek was te stadig vir die hienafoto’s,want teen hierdie tyd was ek die ene bewerasie van skok.Dis nie lekker om so iets te aanskou nie,maar die luiperd se oppertunisme en akuraatheid was ongelooflik om te aanskou.Die hele proses het agt minute geduur!
Previous PostDie lewe is…Next PostAanhaling Dag 1
43 thoughts on “As die kans hom voordoen..”
Junie 22, 2015 om 4:01 nm
Wow! Amazing foto’s van hierdie groot vangs Dina! Ja, vir ons is die natuur wreed in hierdie geval, maar vir hierdie pragdier is dit kos. Hulle sal seker dieselfde dink as hulle sien wat ons alles eet. LOL!
Junie 22, 2015 om 4:05 nm
Ja ons sien mos net die pakkie vleis in die supermark en nie die arme vreesbevange dier by die slagpale nie!
Junie 22, 2015 om 4:07 nm
Jip! Glo my, as ek dit moes sien, sou ek laaaankal ‘n vegatariër gewees het. Oor die algemeen is ek nie baie lief vir vleis nie en verkies vis en hoender. Wildsvleis hou ek glad nie van nie, maar ai, as dit kom by lekker vet beesbiltong kan ek nie nee sê nie. LOL!
Junie 22, 2015 om 4:48 nm
Dis mos maar die natuur. Awsome om n vang te aanskou.
Junie 22, 2015 om 6:53 nm
Dis nogal skokkend!
Junie 22, 2015 om 5:05 nm
Kyk nou sulke rooibokke – toe raak hulle sommer lekker astrant en agressief; ek sou dit nou nooit verwag het nie. Ek gaan die blog nou eers “share” met my man. Fantastiese fotos, hoor?
Junie 22, 2015 om 6:56 nm
Hul optrede was heel onverwags.Mens sou nou dink hulle hardloop nou nog soos hulle vlug,maar dit was verstommend om te sien hoe hulle ‘n groep vorm en al blasende agter die luiperd aanloop…natuurlik op ‘n veilige afstand.
Junie 22, 2015 om 5:27 nm
ooo ek is bly ek het dit gemis.
Junie 22, 2015 om 6:57 nm
Ja Tina,dis nie lekker nie!
Junie 22, 2015 om 9:24 nm
Baie, baie mooi foto’s.
Junie 23, 2015 om 5:35 vm
Junie 23, 2015 om 1:50 vm
Wat n ervaring Dina, en fantastiese fotos! Elke keer wat julle in die toekoms by daai plek verby ry gaan julle hieraan herinner word.
Wat het jy gedink van ou Balule?
Junie 23, 2015 om 5:36 vm
Dis ‘n heerlike kampie,pragtig geleë en mooi versorg!Ek sal beslis weer soontoe gaan.
Junie 24, 2015 om 1:45 vm
Junie 23, 2015 om 5:28 vm
Junie 23, 2015 om 5:37 vm
Baie dankie.Altyd lekker as jy kom inloer!Lekker dag vir jou.
Junie 23, 2015 om 6:02 vm
Sjoe! Watter ervaring! Ons is mal oor Balule. Daar gebeur altyd iets. Die eerste keer was die leeus al om die kamp, asook n olifant. D tweede keer het ons en die hyenas die heel nag reg langs mekaar gele met net die draad tussen ons.
Junie 23, 2015 om 12:04 nm
Dis die eerste keer dat ons daar was en dit was regtig ‘n aangename verrassing!
Junie 23, 2015 om 7:30 vm
Sjoe dis ook n wonderlike belewenis al is dit menslik gesproke wreed. Dis egter soos jy verduidelik – die nek word gebreek en daar is nie regtig tyd vir seer voel van die prooi se kant nie. Kan amper nie glo dat die luiperd so in die lig gejag het nie. Hul is mos maar nag diere. Oeps amper vergeet ek. Pragtige fotos. Jy het beslis kop gehou en fotos geneem!
Junie 23, 2015 om 12:06 nm
Ek was effens “gerattle” na die tyd,maar ‘n stywe doppie wyn in die kamp,het my laat beter voel!
Junie 23, 2015 om 8:51 nm
Toe “rattle” jy jou lyf en brein terug na die wyntjie! Dit is beslis n skok op mens se gemoed as mens so iets in werklikheid sien! Jy het seker nagmerries ook daarvan!
Junie 24, 2015 om 2:45 nm
Darem nie.Ek aanvaar dis die lewe!
Junie 23, 2015 om 8:22 vm
Sjoe, die natuur is soms mooi en dodelik in een…. Ek kan dink jy was die bewerasie!
Junie 23, 2015 om 12:08 nm
Jong,die adrenalien het gepomp…maar dit was steeds ‘n besondere gebeurtenis,al lyk dit soms wreed.
Junie 23, 2015 om 12:54 nm
Absoluut… en soms is die blote oog ervaring beter as ‘n natuur program op TV, want jy het dit self ervaar.
Junie 23, 2015 om 2:08 nm
Mens raak afgestomp met die natuurprogramme.Dus om dit self te sien,is besonders.
Junie 23, 2015 om 2:16 nm
Absoluut. Dit maak mense soos ek en jy wat uit gaan om na die natuur te kyk besonders bevoorreg
Jou foto’s is ongelooflik! Dankie dat jy dit met ons deel. Dit is aaklig om te aanskou, maar dit is raar dat ons die voorreg het om die skepping in sy volle volmaaktheid te aanskou. Dit wys ons net dat selfs in die natuur is dit vir ‘n bok nie lekker as daar een uit sy midde weggegryp word nie. Dalk voel hulle ook die leemte as een van hulle skielik weggeraap word soos ons voel as ‘n person naby aan ons sterf.
Junie 23, 2015 om 10:43 vm
Dit was nogal erg om te aanskou,want die troppie se ram het plat neergeslaan in die pad,toe hy wegvlug.Dit was chaos,maar sy merk net een bok en konsentreer om hom te vang,anders is sukses maar skraal.Die bokke mors ook nie hul energie onnodig om te vêr weg te hardloop nie…die natuur is voorwaar wonderlik!
Junie 23, 2015 om 11:18 vm
Dink ook nie ek sou dit wou sien nie….. maar dit het vir mooi fotos gesorg.
Junie 23, 2015 om 12:11 nm
As dit gebeur hier voor jou,moet jy maar kyk,want dis besonders,al is dit wreed.Die bok was onmiddellik dood,want die nek is gebreek.Ek het al ‘n jagluiperdvangs gesien,waar die bok omtrent tien minute lank versmoor word.Dís erg!
Junie 23, 2015 om 7:47 nm
Ek dink jy is so gelukkig om op al die okasies af te kom omdat jy dit heeltyd wens. Wensery werk. maar ek kan baie mooi sien hierdie is nie wensdenkery nie hierdie is natuur op sy beste. Veels geluk dat jy al die regte knoppies gedruk het en nie die kamera laat val het nie, want ek sou 😉
Junie 23, 2015 om 8:01 nm
Ons is baie bevoorreg om baie in die natuur te kom.Dan is mens se kanse groter om besondere dinge te beleef.Dankie vir die mooi woorde en inloer!
Junie 24, 2015 om 1:44 nm
O Ja, bytjie ek was stout gewees en het jou genomineer vir iets: https://wolfshadowwispers.wordpress.com/2015/06/24/aanhaling-dag-1/
Junie 26, 2015 om 9:55 nm
Uitstekende fotos en die lig was so mooi!
Dit is ‘n Hele ander wereld.
Ek weet nie hoe jy die kamera nog kon beheer het nie, goed gedoen.
Julie 9, 2015 om 9:22 vm
Dankie Tokeloshe! Die kamera het effens geskud,maar adrenalien het alles beheer! 😆
Julie 18, 2015 om 8:49 nm
Ik doe langer over mijn boodschappen.
En dan ben ik alleen maar een planteneter..
Julie 18, 2015 om 9:11 nm
Baie dankie Rob.Vir oorlewing moet dinge vinnig en akuraat geskied!
Februarie 1, 2017 om 11:44 nm
An excellent series. The Grant gazelles lined up are unique. (They are Grant’s right?)
Februarie 2, 2017 om 5:13 vm
Those are Impala.Thanks for looking into this old post,Equi.
Februarie 2, 2017 om 8:12 nm
You’re ever so right! Grant is similat to Thompson’s. My pleasure Dina.
Februarie 2, 2017 om 8:20 nm
Always lovely to see you here,Brian!I like your greeting in Afrikaans👍😄
Februarie 3, 2017 om 11:38 nm
Haha! You mean my half-a-dozen words vocabulary in Dutch? (Always regretted not learning the language well, when we lived in Holland. A shame)